#### Verohallinnon Eläkeläiset ry

# Toimintakertomus 1.1.2022 – 31.12.2022 versio 1

## YLEISTÄ

### Vuosi 2022 oli yhdistyksen yhdeksäs kokonainen toimintavuosi. Yhdistys rekisteröitiin 14.6.2013.

Yhdistyksen tarkoituksena on toimia Verohallinnon palveluksesta eläkkeelle siirtyneiden henkilöiden keskinäisenä yhdyssiteenä sekä yhdyssiteenä Verohallintoon. Tarkoituksensa toteuttamiseksi yhdistys järjestää yhteisiä tapaamisia ja teemailtoja, illanviettoja ja kokouksia, teatteri- ja tutustumiskäyntejä, liikuntatapahtumia sekä edistää hyvinvointia ja terveyttä.

#### YHDISTYKSEN HALLINTO JA JÄSENISTÖ

#### Yhdistyksen hallinto

Yhdistyksen vuosikokous pidettiin Verohallinnon avustuksella etäkokouksena 16.2.2022. Sitä oli valmisteltu Verohallinnon tiloissa pidettävänä kokouksena, mutta koronatilanteen vuoksi se pidettiin etäkokouksena. Pääjohtaja Markku Heikura ja strategiajohtaja Arto Pirinen kertoivat ennen varsinaista kokousta hallinnon ajankohtaisista asioista.

Kokouksessa oli läsnä kirjautuneina 35 jäsentä.

Vuosikokouksessa valittiin hallitus, jonka jäsenmääräksi kokous päätti: puheenjohtaja ja 12 jäsentä. Hallitus järjestäytyi samana päivänä.

Hallituksen kokoonpano: Anita Wickström (pj), Erkki Laanterä (varapj), Eeva Marttinen (siht), Ahti Leoska (rahastonhoitaja), Riitta Eloranta, Erkki Halonen, Mirjami Laitinen, Eila Routama, Raija Seppälä, Eeva Sjöberg, Marianne Suominen, Elina Tervo ja Paula Tulento.

Toiminnantarkastajina ovat Asta Vitikainen ja Kaisa Welin sekä varatoiminnantarkastajina Liisa Ollila ja Maisa Rautanen.

Hallitus kokoontui toimikauden aikana yhteensä kahdeksan kertaa. Neljä kokouksista oli hybridikokouksia keskustakirjasto Oodin kokoustiloissa. Kolme kokouksista oli etäkokouksia. Yksi kokous pidettiin kevätristeilyn yhteydessä Viking QPRS: llä.

#### Yhdistyksen jäsenistö

Vuoden lopussa yhdistyksessä oli 236 jäsentä. Jäsentavoite oli 240, joten lähes saavutimme sen.

Jäsenistö jakautuu kotipaikan mukaisesti seuraavasti:

Helsinki, Espoo ja Vantaa 117

Muu Uusimaa 20

Tampereen seutu 48

Turun seutu 21

Hämeenlinnan seutu 9

Lahti 4

Jyväskylä 5

Etelä-Pohjanmaa 4

Lisäksi yksittäisiä jäseniä Imatran, Savonlinnan, Kuopion ja Kajaanin kautta Inariin.

#### Talous

Yhdistyksen talous on kunnossa ja maksuvalmius hyvä. Toimintaa on rahoitettu jäsenmaksuilla. Jäsenmaksuksi hyväksyttiin vuosikokouksessa tällekin vuodelle 10 euroa, normaaliaikana jäsenmaksu on ollut 20 euroa.

Tilinpäätös osoittaa alijäämää 25,23 euroa ja taseen loppusumma on 9.497,98 euroa.

#### TOIMINTA

#### Jäsentapahtumat

###### Yhdistyksen hallitus ryhtyi toteuttamaan vuosikokouksen hyväksymää toimintasuunnitelmaa vuodelle 2022.

Tämäkin vuosi oli haasteellinen, mutta loppuvuotta kohti päästiin täysin toteuttamaan toimintasuunnitelmaamme.

**Tapahtumat tarkemmin:**

19.1. Olkiluodon ydinvoimalalaitoksen toiminnan esittely, etänä, 40 osallistujaa

16.2. ; 23.3. Ateneumissa Modernit naiset etäopastuksella, yhteensä 40 osallistujaa

6.4. Tampere-retki, Muumimuseo, lounas ja ratikka-ajelu, 13 osallistujaa

2.5. Digi-kahvila, aiheena Operaattorit ja palveluiden ostaminen, 12 osallistujaa

3.5. Verovalvonta ja harmaan talouden torjunta, Verohallinto, 10 osallistujaa

12.5. Tuusulanjärvi: Suviranta, Halosenniemi, Ainola ja Lottamuseo, 46 osallistujaa

14.5. Teatteri Jurkka: Mysterio Buffo, 15 osallistujaa

21.5. Ilta Erkin kanssa, 8 osallistujaa

1.6. Tallinnan risteily, Viking XPRS, 52 osallistujaa

10.8. Kanavaristeily Itä-Helsingissä, 28 osallistujaa

31.8. Olympiastadion ja urheilumuseo, 21 osallistujaa

12.9 Digi-kahvila, aiheena Kodin nettiyhteydet, 15 osallistujaa

19.-21.9. Vilnan matka, 32 osallistujaa

3.10. Digi-kahvila, aiheena kuinka välttyä huijauksilta, 15 osallistujaa

7.11. Digi-kahvila, aiheena miksi windows-koneeni hidastelee, 16 osallistujaa

23.11. Didrichsenin taidemuseo, Eila Hiltusen 100-v näyttely, 37 osallistujaa

5.12. Digi-kahvila, aiheena evästeet, 12 osallistujaa

8.12. Turun kaupunginteatteri, Hiljaiset sillat, 18 osallistujaa

13.12. Joulutoriristeily Tallinnaan, Viking XPRS, 42 osallistujaa

##### Paikallisyhdistyksen toiminta

Vuoden 2016 alusta Tampereella on toiminut paikallisyhdistys, jota on vetänyt vuoden 2018 alusta Riitta Eloranta. Paikallisyhdistystä perustettaessa siinä oli 11 jäsentä ja vuoden 2022 lopussa jo 50.

Paikallisyhdistys järjesti yhdistyksen retken Muumimuseoon ja lounaan Tampere-talossa 6.4.2022. Osallistujia 13. Päivän päätteeksi oli tarjolla ratikka-ajelua uudella Tampereen ratikalla.

Paikallisyhdistyksen omana toimintana 15 jäsentä tutustui 8.6 2022 Amurin Työväenmuseokortteleihin*.*

#### Valtakunnallisen näkyvyyden ja toiminnan tukeminen

Kertomusvuonna näkyvyyttämme ei ole koronatilanteen takia päästy edistämään suunnitelluin markkinointitapahtumin.

Verohallinnon sisäisessä intrassa on eläkkeelle siirtymistä koskevassa kohdassa linkki sivuillemme.

**Jäsenviestintä**

Yhdistyksen kotisivuille on viety tiedot tulevista tapahtumista. *Kotisivuilla on myös kuvia ja kertomuksia jäsentapahtumista. Kotisivujen osoite on www.verohallinnonelakelaiset.fi. Kotisivut tulevat jatkossa muuttumaan, koska toimittaja vaihtuu.*

Tänä vuonna jäsenille on lähetetty sähköpostitse seitsemän **jäsenkirjettä** ajankohtaisista asioistamme, yleensä aina hallituksen kokouksen jälkeen. Lisäksi jäsentapahtumista ja niiden toteuttamismahdollisuuksista on aina viestitty sekä sähköpostitse sekä kotisivujen kautta.